Charlie St. Cloud

Charlie St. Cloud, estatubatuar film dramatikoa da. 2010eko uztailaren 30ean estreinatu zen Ameriketako Estatu Batuetan eta urte bereko urriaren 1ean Espainian. Zac Efron da pertsonai nagusia eta Burr Steers zuzendaria. Ben Sherwooden 2004ko nobela batean oinarrituta dago. $44 milioi-ko aurrekontua izan zuen.

Argumentua 

Claire (Kim Basinger), Charlie St Cloud (Zac Efron)en ama, gaueko lan txandara doa eta Charlie uzten du bere anai txikia zaintzen (Sam, Charlie Tahan). Baina Charliek planak dituenez Sam berarekin eramaten du. Etxetik ateratzean kotxe istripu handi bat gertatzen da eta biak larri zauritzen dira. Florio Ferrente (Ray Liotta) erizainak Charlie erreanimatzea lortzen du soilik eta, zoritxarrez, Sam hil da. Gertakari honek Charlieren etorkizuna aldatuko du.

Charlie oso minduta sentitzen da bere anaiaren heriotzagatik, errudun sentitzen da. Horregatik ikasketak uzten ditu, baita etorkizunean bela itsas modalitatean profesionala izateko aukera ere. Bost urte pasako ditu hilerrian lan egiten bere anaiarekin, nahiz eta hau hilda egon, komunika daitekeelako. Baita elkar ikusi eta beisbolean jokatu ere. Baina Charlieren bizilagunek hau arraro aritzen dela eta asko isolatzen dela uste dute. Baina dena aldatzen da Charliek Tess (Amanda Crew) ezagutzen duenean eta bi aukeren artean bere burua ikusten duenean: anaiari egindako promesa bete edo bere bizitza propioa bizi.

Aktore-zerrenda 

 Zac Efron Charlie St. Cloud
 Charlie Tahan Sam St. Cloud
 Amanda Crew Tess Carroll
 Kim Basinger Claire St. Cloud
 Ray Liotta Florio Ferrente
 Augustus Prew Alistair Woolley
 Donal Logue Tink Weatherbee
 Tegan Moss Cindy
 Dave Franco Timothy Patrick Sullivan
 Chris Massoglia Old Sam (ezabatutako eszena)
 Brenna O'Brien jostailu dendako saltzailea

Musika 
Filmean agertzen diren abesti lista da hau, baina ez soinu bandan.

 "Baby Rhys Blues" The McKinley South Experience featuring Mick Sihkins
 "Helicopter" Bloc Party
 "Oh, No" Andrew Bird
 "Rasputin" Studio K
 "We're Gonna Play" Matthew Barber
 "While We Were Dreaming" Pink Mountaintops
 "California Sun" Ramones
 "Magic Show" Electric Owls
 "Pull My Heart Away" Jack Peñate

Produkzioa 
Ben Sherwooden liburuaren egile-eskubideak erosteko eta filma egiteko liskarrak egon ziren 2003an hiru estudioen artean, liburua argitaratu baino lehen.

Universal Studios eta Marc Plattek liburua film bihurtzearen eskubidea lortu zuten 500,000 eta 1 milioi dolar arteko zifra ordainduz. Ben Sherwood produktore ejekutiboa izan zen eta Joe Johnston aukeratua izan zen hau zuzentzeko.

Gidoiaren zirriborroak James Schamusek eta Lewis Colickek idatzi zituzten,  baina amaierako gidoia Craig Pearcek idatzi zuen. 2009ko martxoan, Johnsonen zuzendari postua Burr Steersek hartu zuen eta Plattek bere burua produktore izendatu zuen. Steersek gidoia biribiltzen lagundu zuen, eta aktore zerrendako aktore nagusia Zac Efron zen. Honek Paramount Picturesen Footloose filmaren remakea egiteari ezetza eman zion film hau egiteko. Aurreprodukzioa 2009ko martxoan hasi zen eta filmaketa 2009ko uztailean.

Zac Efroren entrenamenduak 2009ko uztailean hasi ziren Vancouver, British Columbian, eta produkzioa Upstate New Yorken ordutik urriaren 5era arte. Amanda Crew aktorea filmera bateratu zuen Tess Carrollen paperean 2009ko uztailean eta bere eszenak irailean filmatzen hasi zen. Filmaren hainbat eszena Gibsons, British Columbian filmatu ziren, “Beachcombers” jatetxeko eszena barne. Beste hainbat Seycove Secondary Schoolen filmatu ziren, Vancouver Iparraldean. Kim Basinger aktoreak Claire izatea onartu zuen 2009ko abuztu erdialdean.  Eta Chris Massogliak Sam St. Cloud izateko sinatu zuen 2009ko urrian, baina azkenean ez zen atera.

Efronek 2009ko urrian amaitu zituen bere eszenak.

Harrera 
Charlie St. Cloudek orokorrean harrera txarra izan zuen kritikarien artean. Rotten Tomatoesen filmak %27aren onarpena izan zuen 124 kritikaren artean eta 4,6/10 puntu jaso zituen. Web orrialdearen kritikoek esaten dute “Zac Efronek duen guztia ematen du, baina Charlie St. Cloud oso azalezkoa da eta melengaegia”. Metacriticen filmak 37/100 puntu jaso zituen 30 kritiko desberdinengandik eta “orokorrean kritika txarrak” jaso zituen. CinemaScoren audientziek B+ notatik A+era eman zioten F eskalan.

Takila

Erreferentziak

Kanpoko linkak 

 Official website
 Charlie St. Cloud IMDb
 Charlie St. Cloud Box Office Mojo
 Charlie St. Cloud Rotten Tomatoes
 Charlie St. Cloud Metacritic

Kanpo estekak 

Ameriketako Estatu Batuetako filmak
Drama filmak
Washington estatuan girotutako filmak
Amodiozko filmak
Liburuetan oinarritutako filmak
2000ko hamarkadan girotutako filmak